tartuNLP/wikipedia-smugri-20251201 huggingface dataset:
Keven Mealamu

Keven Mealamu (s. 20. maaliskuuta 1979 Tokoroa, Uusi-Seelanti) on uusiseelantilainen entinen ammattilaisrugbypelaaja.
Ura.
Mealamu aloitti ammattilaisuransa 1999, ja pelasi lähes koko ammattilaisuransa Aucklandin Blues -joukkueessa; vuosina 2000–2015, lukuun ottamatta vuoden 2002 lyhyttä jaksoa Waikaton Chiefs -joukkueessa. Vuonna 2015 hän ilmoitti lopettavansa uransa rugbyn parissa kauden lopussa, ja työskentelevänsä jatkossa Aucklandin liikuntatoimessa.
Kansainväliset kisat.
Mealamu osallistui ensimmäistä kertaa Uuden-Seelannin maajoukkueessa 23. marraskuuta 2002, ja on pelannut joukkueessa yhteensä 133 ottelussa. Hän oli osallisena voittamassa kultaa rugbyn maailmanmestaruuskisoista vuosina 2011 ja 2015.
Frances Arnold

Frances Hamilton Arnold (s. 25. heinäkuuta 1956 Pittsburgh, Pennsylvania) on yhdysvaltalainen tieteilijä.
Arnold sai vuoden 2016 Millennium-teknologiapalkinnon suunnatun evoluution ja uuden entsyymien valmistusmenetelmän kehittämisestä. Arnoldille myönnettiin Nobelin kemianpalkinto vuonna 2018 entsyymien suunnatusta evoluutiosta. Hän jakoi palkinnon George P. Smithin ja Gregory Winterin kanssa.
Jacob deGrom

Jacob Anthony deGrom (s. 19. kesäkuuta 1988 DeLand, Florida) on yhdysvaltalainen baseballpelaaja, joka edustaa Major League Baseball (MLB) -sarjan New York Metsiä. Hänen pelipaikkansa on syöttäjä.
DeGrom valittiin tulokaskaudellaan 2014 National Leaguen vuoden tulokkaaksi. Toisella kaudellaan hänet valittiin ensimmäistä kertaa un, ja hän oli myös iso osa World Seriesiin asti edennyttä joukkuetta. Loppuottelusarjan Mets kuitenkin hävisi Kansas City Royalsille voitoin 4–1.
Yadier Molina

Yadier Benjamin Molina (s. 13. heinäkuuta 1982 Bayamón) on puertoricolainen baseballpelaaja, joka edustaa MLB-liigan St. Louis Cardinalsia. Hänen pelipaikkansa on sieppari.
Molina on edustanut Cardinalsia koko MLB-uransa ajan. Hän teki debyyttinsä vuonna 2004, ja on voittanut joukkueessa kahdesti World Seriesin. Molina on valittu yhdeksän kertaa un (2009–2015, 2017–2018), ja hän on yksi aikakautensa parhaista sieppareista.
Molinan vanhemmat veljet Bengie Molina sekä José Molina ovat myös entisiä MLB-tason sieppareita.
Against the Current

Against the Current on yhdysvaltalainen vaihtoehtorockyhtye Poughkeepsiesta, New Yorkista. Yhtyeeseen kuuluvat laulaja Chrissy Costanza, kitaristi/laulaja Dan Gow sekä rumpali Will Ferri. Yhtye perustettiin vuonna 2011 ja se tuli tunnetuksi YouTube-covereiden myötä. Ensimmäisen oman singlensä, ”Thinking”, he julkaisivat heinäkuussa 2012, ja heidän debyytti-EP:nsä, "Infinity", ilmestyi vuonna 2014. Seuraavana vuonna Against the Current solmi levytyssopimuksen Fueled by Ramenin kanssa. Ensimmäisen studioalbuminsa, "In Our Bones", yhtye julkaisi toukokuussa 2016 ja toisen albuminsa, "Past Lives", syyskuussa 2018.
Adrián Beltré

Adrián Beltré Pérez (s. 7. huhtikuuta 1979 Santo Domingo) on dominikaanilainen baseballpelaaja, joka on vuodesta 2011 lähtien edustanut MLB-liigan Texas Rangersiä. Hänen pelipaikkansa on kolmosvahti.
Beltré teki MLB-debyyttinsä Los Angeles Dodgersin riveissä vasta 19-vuotiaana kesäkuussa 1998. Hänet on urallaan valittu neljästi un.
Chipper Jones

Larry Wayne ”Chipper” Jones, Jr. (s. 24. huhtikuuta 1972 DeLand, Florida) on yhdysvaltalainen uransa lopettanut baseballpelaaja. Hän pelasi koko 19-vuotisen MLB-uransa ajan Atlanta Bravesissa. Jonesin pelipaikkansa oli pääasiassa kolmosvahti.
Ammattilaisura.
Jones oli vuoden 1990 ykkösvaraus. Hän pelasi organisaatiossa koko 23-vuotisen ammattilaisuransa ajan, ja MLB:ssä 19 kauden aikana 2 499 runkosarjaottelua. Hänen pelinumeronsa 10 on jäädytetty seuran toimesta.
Jones valittiin un kahdeksan kertaa. Kaudella 1999 hän voitti National Leaguen arvokkaimman pelaajan palkinnon, ja kaudella 2008 hän voitti NL:n lyöjäkuninkuuden (paras lyöntikeskiarvo). Jones lopetti uransa 40-vuotiaana kauden 2012 jälkeen.
Edwin Encarnación

Edwin Elpidio Encarnación (s. 7. tammikuuta 1983 La Romana) on dominikaanilainen baseballpelaaja, joka on vuodesta 2009 lähtien edustanut MLB-liigan Toronto Blue Jaysiä. Hänen pelipaikkansa on pääasiassa ykkösvahti tai "designated hitter".
Ammattilaisura.
Texas Rangers varasi Encarnaciónin yhdeksännellä kierroksella vuoden 2000 . Hän teki MLB-debyyttinsä Cincinnati Redsin riveissä kaudella 2005. Vaihtelevien esitysten jälkeen Encarnación kaupattiin Toronto Blue Jaysiin heinäkuussa 2009.
Lopullisen läpimurtonsa Encarnación teki kaudella 2013, jolloin hänet valittiin myös ensimmäistä kertaa un. Torontossa Encarnación on muodostanut vaarallisen lyöjäkaksikon yhdessä maanmiehensä José Bautistan kanssa.
Atlantic Star (risteilyalus)

Atlantic Star (ennen FairSky, Pacific Sky, Sky Princess, ja Sky Wonder) oli risteilyalus, joka rakennettiin vuonna 1984. Sen on omistanut Sitmar Cruises, Princess Cruises, P&amp;O Cruises Australia, ja Pullmantur Cruises. Vuosina 2010–2013 alus oli tyhjillään jonka jälkeen se  luovutettiin STX Ranskalle osamaksuna uuden "Oasis"-luokan risteilyalukseen. Myöhemmin se on kuulemma myyty purettavaksi Aliağaan, Turkkiin, ja nimeksi tuli Antic.
Darja Kasatkina

Darja Sergejevna Kasatkina (, s. 7. toukokuuta 1997 Toljatti) on venäläinen tennispelaaja. Parhaimmillaan hän on ollut kaksinpelissä WTA-listan sijalla 10 lokakuussa 2018 ja nelinpelissä sijalla 43 syyskuussa 2016. Hän on voittanut urallaan kaksi WTA-turnausta kaksinpelissä ja yhden nelinpelissä.
Kasatkina voitti tyttöjen kaksinpeliturnauksen Ranskan avoimissa 2014 voitettuaan loppuottelussa Ivana Jorovićin. Kasatkina oli junioreiden maailmanlistalla parhaimmillaan kolmantena kesäkuussa 2014.
Kasatkina teki Grand Slam -debyyttinsä Yhdysvaltain avoimissa vuonna 2015. Vuonna 2018 hän ylsi puolivälieriin Ranskan avoimissa ja Wimbledonissa. Hän on voittanut kaksinpelissä WTA-turnauksen Charlestonissa vuonna 2017 ja Moskovassa vuonna 2018. Nelinpelissä hän on voittanut Moskovan WTA-turnauksen vuonna 2015.
Kasatkina kertoi julkisuudessa vuonna 2022 olevansa homoseksuaali ja hän vastustaa avoimesti myös Venäjän hyökkäystä Ukrainaan.
Alva Forsius

Alva Forsius (24. toukokuuta 1866 Porvoon maalaiskunta – 14. heinäkuuta 1936) oli suomalainen yhteiskunnallinen toimija. Hän perusti Porvooseen synnytyssairaalan sekä aviottomille äideille äiti–lapsi-kodin.
Forsius oli myös Suomen Pelastusarmeijan uranuurtajia. Hän toi Pelastusarmeijan Suomeen kahden muun kanssa yhteistyössä. Hän valmistui Pelastusarmeijan luutnantiksi 1889 ja toimi sen jälkeen Pelastusarmeijassa 10 vuotta. Kätilöksi hän valmistui 10. syyskuuta 1898 ja toimi alkuun sairaalan synnytysosaston johtajana. Nähtyään naimattomien äitien vaikean tilanteen hän sai ajatuksen perustaa Porvooseen yksityisen synnytyssairaalan. Viisipaikkainen synnytyslaitos avattiin 1. kesäkuuta 1899 vuokratiloissa, mutta hän ryhtyi rakennuttamaan Porvoon Joonaanmäelle 12-paikkaista laitosta.
Synnytyslaitoksen valmistuttua hän alkoi suunnitella äiti–lapsi-kotia, joka sai nimen Solhem ja aloitti toimintansa 1. kesäkuuta 1914 synnytyslaitosta vastapäätä. Siellä äiti ja lapsi saivat olla puoli vuotta ja äiti sai oppia käytännön taidoissa, kuten lastenhoidossa ja heitä valmistettiin myös ammattiin. Puolen vuoden jälkeen äitiä ja lasta seurattiin vielä kolme vuotta. Forsius otti kasvatiksi kolme lasta, joista yksi kuoli pian, mutta kaksi eloon jäänyttä hän myöhemmin adoptoi.
Forsius kirjoitti odottaville äideille tarkoitettuja ja lastenhoitoa käsitteleviä kirjoja.
Arkadi Jemeljanov

Arkadi Petrovitš Jemeljanov (, 1884 Novgorodin kuvernementti – 11. elokuuta 1906 Suomenlinna) oli Venäjän keisarillisen armeijan luutnantti, joka vuonna 1906 oli yksi Viaporin kapinan johtajista yhdessä Sergei Tsionin ja Jevgeni Kohanskin kanssa.
Viaporin kapina.
Jemeljanov oli Kohanskin tavoin valmistunut Pietarissa toimivasta Mihailovskin tykistöakatemiasta vuotta ennen Viaporin kapinaa ja aloittanut sen jälkeen palveluksen Suomenlinnan merilinnoituksessa. Hän johti Venäjän sosiaalidemokraattisen työväenpuolueen enemmistöryhmän eli bolševikkien Suomenlinnan merilinnoituksessa toiminutta salaista vallankumouksellista sotilasorganisaatiota. Ei ole kuitenkaan varmaa, oliko Jemeljanov itse puolueen jäsen. 
Viaporin kapinan aikana hän komensi Kuninkaansaaren kapinoivia rannikkotykistöyksikköjä ja haavoittui 1. elokuuta, kun tsaarille uskollisten laivastojoukkojen kranaatti osui saarella sijainneeseen ruutivarastoon. Jemeljanov vangittiin ja ammuttiin muutamaa päivää epäonnistuneen kapinayrityksen jälkeen yhdessä Jevgeni Kohanskin ja kuuden tykkimiehen kanssa. He olivat ensimmäiset Viaporin kapinan johdosta teloitetut.
Muuta.
Kirjailija Elvira Willmanin vuonna 1917 kirjoittamassa näytelmässä "Vallankumouksen vyöryssä" on yhtenä henkilöhahmona Arkadi Jemeljanovin haamu. Willman kuului itse Viaporin kapinan tukijoihin ja oli yksi kapinallisten suomalaisista kontakteista.
Jevgeni Kohanski

Jevgeni Lvovitš Kohanski (, 1886 – 11. elokuuta 1906) oli Venäjän keisarillisen armeijan luutnantti, joka vuonna 1906 oli yksi Viaporin kapinan johtajista yhdessä Sergei Tsionin ja Arkadi Jemeljanovin kanssa.
Viaporin kapina.
Kohanski oli Jemeljanovin tavoin valmistunut Pietarissa toimivasta Mihailovskin tykistöakatemiasta vuotta ennen Viaporin kapinaa ja aloittanut sen jälkeen palveluksen Suomenlinnan merilinnoituksessa. Molemmat kuuluivat Venäjän sosiaalidemokraattisen työväenpuolueen enemmistöryhmän eli bolševikkien Suomenlinnassa toimineeseen salaiseen vallankumoukselliseen sotilasorganisaatioon. Sen toimeenpanevan komitean johdossa oli Jemeljanov apulaisenaan Kohanski. Epäonnistuneen kapinayrityksen jälkeen heidät pidätettiin ja ammuttiin yhdessä kuuden tykkimiehen kanssa ensimmäisinä Viaporin kapinan johdosta teloitettuina.
Maija Hakala

Maija Hakala (s. 30. huhtikuuta 1984 Hämeenlinna) on suomalainen maastohiihtäjä. Hän edustaa Espoon Hiihtoseuraa. Aikaisemmin hän on edustanut Hämeenlinnan Hiihtoseuraa.
Hakala teki ensiesiintymisensä maailmancupissa 1. joulukuuta 2007 Kuusamon perinteisen hiihtotavan sprintissä. Parhaimmillaan hän on sijoittunut 39:nneksi Lahden yhdistelmäkilpailussa helmikuussa 2016.
Hakala on sijoittunut SM-kilpailujen henkilökohtaisilla matkoilla parhaimmillaan viidenneksi 10 kilometrin vapaan ja 30 kilometrin perinteisen hiihtotavan kilpailuissa 2016. Kaikkiaan hän on sijoittunut 18 kertaa kymmenen parhaan joukkoon. Hämeenlinnan Hiihtoseuran joukkueessa hän on saavuttanut SM-kilpailuissa viestissä kultaa Jyväskylässä 2014, Rukalla 2015 ja Imatralla 2016, hopeaa Kontiolahdella 2013 ja Imatralla 2019 sekä pronssia Kontiolahdella 2017 ja Taivalkoskella 2018 sekä sprinttiviestissä pronssia Kontiolahdella 2013, Vantaalla 2014, Rukalla 2015 ja Taivalkoskella 2016.
Mauno Valkeinen

Mauno Valkeinen (12. tammikuuta 1930 Jämsänkoski – 25. helmikuuta 2015 Helsinki) oli suomalainen kultaseppä ja kilpauimari. Hän osallistui Helsingin olympialaisiin 1952 sadan metrin vapaauinnissa ja viestijoukkueessa. Hänellä oli hallussaan Suomen-mestaruuksia ja -ennätyksiä. 
Valkeinen työskenteli Westerback-yhtiössä, mutta yrityksen siirryttyä Hämeenlinnaan hän perusti Helsinkiin oman yrityksen. Hän teki television lottopalloista täsmälleen samanpainoiset, ja hänen työhönsä kuului muun muassa artistien kulta-, timantti- ja platinalevyt.
Volunteer (albumi)

Volunteer on englantilaisen punk rock -yhtye Sham 69:n albumi vuodelta 1988.
Kappaleet.
Kaikki kappaleet säv. Jimmy Pursey ja Dave Parsons.
Wishbone Ash (albumi)

Wishbone Ash on englantilaisen Wishbone Ash -yhtyeen esikoisalbumi vuodelta 1970.
Kappaleet.
Kaikki kappaleet säv. Martin Turner, Steve Upton, Ted Turner ja Andy Powell.
Cornelis

Cornelis on vuonna 2010 ensi-iltansa saanut Amir Chamdinin ohjaama elämäkertaelokuva laulelmanikkari ja laulaja Cornelis Vreeswijkistä.
Elokuvan pääosan esittäjä on norjalainen rockyhtye Turbonegron laulajana tunnettu Hans Erik Dyvik Husby (tunnettiin paremmin taiteilijanimellä Hank Von Helvete).
Pilgrimage (Wishbone Ashin albumi)

Pilgrimage on englantilaisen Wishbone Ash -yhtyeen albumi vuodelta 1971.
Kappaleet.
Kaikki kappaleet säv. Martin Turner, Steve Upton, Ted Turner ja Andy Powell ellei toisin mainita.
Argus (albumi)

Argus on englantilaisen Wishbone Ash -yhtyeen albumi vuodelta 1972.
Kappaleet.
Kaikki kappaleet säv. Martin Turner, Steve Upton, Ted Turner ja Andy Powell.
2007 deluxe edition.
CD 2.
Kaikki kappaleet nauhoitettu BBC:n konsertissa vuonna 1972.
Wishbone Four

Wishbone Four on englantilaisen Wishbone Ash -yhtyeen albumi vuodelta 1973.
Kappaleet.
Kaikki kappaleet säv. Wishbone Ash.
Axel

Axel on alun perin Tanskassa keskiajalla käyttöön tullut miehen etunimi, joka on syntynyt muunnoksena heprea­laisesta nimestä Absalom. Nykyisin nimi on käytössä muissakin Pohjoismaissa ja Saksassa. Axel esiintyy myös sukunimenä. 
Suomessa nimi Axel on Digi- ja väestötietoviraston tietojen mukaan annettu vuoden 2019 loppuun mennessä noin 6 800 henkilölle. Nimestä on käytössä myös suomalaistettu muoto Akseli. Axelin nimipäivä on suomen­ruotsalaisen kalenterin mukaan 23. maaliskuuta, joka suomen­kielisen kalenterin mukaan on Akselin nimipäivä.
There’s the Rub

There's the Rub on englantilaisen Wishbone Ash -yhtyeen albumi vuodelta 1974.
Kappaleet.
Kaikki kappaleet säv. Wishbone Ash.
Kalsiumsyanidi

Kalsiumsyanidi (Ca(CN)2) on kalsium- ja syanidi-ionien muodostama epäorgaaninen ioniyhdiste. Yhdistettä käytetään jalometallien metallurgiassa ja tuholaismyrkkynä hyönteisten ja jyrsijöiden hävittämiseen.
Ominaisuudet.
Puhtaana kalsiumsyanidi on valkoista kiteistä ainetta, mutta epäpuhtauksien vuoksi kaupallinen tuote on väriltään harmahtavaa. Kalsiumsyanidi reagoi veden kanssa muodostaen vetysyanidia, joka voi muodostaa ruskean tai mustan polymeerin. Vetysyanidia muodostuu myös, kun yhdiste reagoi happoliuosten kanssa tai kuumennettaessa. Lisäksi yhdiste reagoi muiden syanidien tavoin rikin kanssa muodostaen tiosyanaatteja ja rautasuolojen kanssa ferrosyanideksi.
Muiden syanidien tavoin kalsiumsyanidi vapauttaa helposti vetysyanidia ja on sen vuoksi hyvin myrkyllistä. Aineelle altistumisesta voi seurata huonovointisuutta, hengityksen vaikeutuminen, heikkous ja tajuttomuus. Kalsiumsyanidille altistuminen voi johtaa jopa kuolemaan.
Valmistus ja käyttö.
Kalsiumsyanidia voidaan valmistaa neutraloimalla vetysyanidia kalsiumhydroksidilla, mutta teollisesti sitä valmistetaan pääasiassa kalsiumkarbidista. Kalsiumkarbidia kuumennetaan sähköisessä uunissa typen läsnä ollessa, jolloin muodostuu kalsiumsyanamidia. Kalsiumsyanamidi muuttuu kalsiumsyanidiksi hiilen ja natriumkloridin läsnä ollessa 1 000 °C:n lämpötilassa.
Kalsiumsyanidin tärkein käyttökohde on kullan ja hopean metallurgiassa jalometallien erottaminen malmeistaan kalsiumsyanidin avulla. Yhdistettä voidaan myös käyttää hyönteis- ja jyrsijämyrkkynä suljetuissa tiloissa, koska kosteassa ilmassa siitä vapautuu myrkyllistä vetysyanidia. Kalsiumsyanidia on käytetty myös raudan karkaisuun ja ammoniumsyanidin ja syanamidin valmistamiseen.
Locked In

Locked In on englantilaisen Wishbone Ash -yhtyeen albumi vuodelta 1976.
Kappaleet.
Kaikki kappaleet säv. Wishbone Ash jollei erikseen mainita.
Vladimir Laiming

Vladimir Aleksandrovitš von Laiming (, 19. heinäkuuta 1854 – 1920) oli venäläinen tykistönkenraali, joka vuosina 1905–1913 toimi Suomenlinnan eli silloisen Viaporin merilinnoituksen komentajana. Hän oli sen päällikkönä myös heinä–elokuun vaihteessa 1906 tapahtuneen Viaporin kapinan aikana.
Sotilasura.
Laiming kuului Pihkovan alueelta kotoisin olleeseen aateliseen upseerisukuun, joka alkujaan oli Latviasta. Hänen isänsä oli majuri A. I. Laiming ja veli jalkaväenkenraali P. A. Laiming. Valmistuttuaan toisesta Konstantinovskin sotaopistosta Pietarista vuonna 1871, Laiming osallistui Turkin sotaan 1877–1878 ja palveli sen jälkeen Varsovassa vuoteen 1901 saakka. Hän toimi vuosina 1901–1905 Osowiecin linnoituksen päällikkönä. Hän yleni vuonna 1903 tykistön kenraalimajuriksi. Marraskuussa 1905 Laiming nimitettiin Viaporin merilinnoituksen vt. komentajaksi ja joulukuussa vakinaiseksi komentajaksi. Viaporin kapinan on sanottu saaneen osin alkunsa Laimingin päätöksestä peruuttaa edeltäjänsä Nestor Kaigorodovin hieman ennen erottamistaan miehistölle lupaamat parannukset. Laiming tukahdutti kapinan yhdessä Viaporin jalkaväen komentajan eversti Rajevskin kanssa. Vuosina 1913–1915 Laiming toimi Brestin linnoituksen päällikkönä. Tykistökenraaliksi Laiming ylennettiin 1914.
Sähköpiano (kirja)

Sähköpiano () on Kurt Vonnegutin romaani, joka ilmestyi vuonna 1952. Romaani oli Vonnegutin ensimmäinen. Aarne T. K. Lahtisen suomennos ilmestyi vuonna 1981 Tammen kustantamana osana Keltainen kirjasto -sarjaa.
Teos on satiirinen dystopiakuvaus.
Euroopan keskuspankin pääkonttori

Euroopan keskuspankin pääkonttori on rakennuskompleksi Ostendin kaupunginosassa Frankfurt am Mainissa Saksassa. Kompleksiin kuuluvat tukkutori Großmarkthalle, uusi 185/165 metriä korkea kaksoispilvenpiirtäjä ja matala rakennus, joka yhdistää tornit. Euroopan keskuspankilla oli ennen uuden pääkonttorin valmistumista toimitiloja Eurotowerissa ja kolmessa muussa tornitalossa (Eurotheumissa, Japan Centerissä ja osoitteessa Neue Mainzer Straße 32-36) Frankfurtin keskustassa.
1,3 miljardia euroa maksaneen pääkonttorin avaaminen 18. maaliskuuta 2015 aiheutti mellakointia Frankfurtissa.
Timo Malmi (toimittaja)

Timo Malmi (s. 20. syyskuuta 1952 Helsinki) on suomalainen toimittaja. Hän on Peter von Baghin kuoleman jälkeen Sodankylän elokuvajuhlien johtaja ja toiminut jo aiemmin von Baghin rinnalla juhlien ohjelmistosuunnittelijana. Lisäksi hän on vetänyt yli 45 vuotta elokuvakerhoa Järvenpäässä ja vastaa siellä Kunnankinon ohjelmistosta. Hän on kirjoittanut runsaat 35 vuotta arvosteluja "Ilta-Sanomiin" ja on "Filmihullu"-lehden toimitussihteeri.
Malmin elokuvainnostus alkoi helatorstaina 1968 hänen nähdessään Michelangelo Antonionin elokuvan "Blow-Up – erään suudelman jälkeen". Saman vuoden syksyllä hän perusti parin ystävänsä kanssa Järvenpäähän elokuvakerhon. Malmi opiskeli Helsingin yliopistossa tiedotusoppia ja sosiologiaa, mutta ei valmistunut, vaikka oli yliopistossa kirjoilla kymmenkunta vuotta. Vuonna 1972 Malmi kirjoitti ensimmäisen elokuva-artikkelinsa "Kirjastolehteen", sitten paikallislehti "Keski-Uusimaahan" ja vuodesta 1978 hän on kirjoittanut elokuva-arvosteluja "Ilta-Sanomien" tv-osastolle. "Filmihullun" toimitussihteerinä hän on ollut vuodesta 2001 ja Sodankylän elokuvajuhlien taiteellinen johtaja vuodesta 2015 alkaen. Omien elokuvien tekeminen ei ole ollut Malmille tärkeysjärjestyksessä ensimmäisenä, mutta on hän alaa kokeillut kirjoittamalla ja ohjaamalla yhdessä Mauri Frontin kanssa kotikaupunkinsa 50-vuotisjuhliin dokumenttielokuvan "Rakas – Järvenpää".
Liesl Yamaguchi

Liesl Mariejensen Yamaguchi (s. 27. helmikuuta 1984 Santa Monica, Kalifornia, Yhdysvallat) on yhdysvaltalainen kirjallisuustieteilijä, käännöstieteen opettaja ja kääntäjä. Yamaguchi käänsi uudelleen englanniksi suomalaisen kirjailijan Väinö Linnan vuonna 1954 ilmestyneen romaanin "Tuntematon sotilas". Käännös "Unknown Soldiers" ilmestyi huhtikuussa 2015 brittiläisen Penguin Books-kustantamon "Penguin Classics" -sarjassa.
Yamaguchi on opiskellut yleistä kielitiedettä ja suomen kieltä Yhdysvalloissa ja Suomessa ja on tohtoriopiskelija Princetonin yliopistossa Yhdysvalloissa. Vuonna 2015 hän työskenteli käännöstieteen opettajana Tampereen yliopistossa Suomessa ja vierailevana tohtoritutkijana École normale supérieure'ssa Pariisissa Ranskassa. Aiemmin hän on toiminut muun muassa Yhdysvaltain Suomen suurlähettilään Barbara Barrettin avustajana Helsingissä vuosina 2008–2009.
Sari Moisanen

Sari Moisanen (s. 4. tammikuuta 1980) on suomalainen poliitikko. Hän on entinen Kemin kaupunginvaltuutettu ja kaupunginhallituksen puheenjohtaja. Hän toimii Vasemmistoliiton toisena varapuheenjohtajana. 
Moisanen on koulutukseltaan insinööri.
Moisanen oli ehdolla vuoden 2011 eduskuntavaaleissa, jolloin hän sai 4 578 ääntä ja jäi varakansanedustajaksi. Hän oli ehdolla myös eduskuntavaaleissa 2015. Eduskuntavaaleissa 2019 hänet valittiin jälleen varasijalle.
Tammikuussa 2020 Moisanen valittiin Meri-Lapin kehittämiskeskuksen uudeksi seutupäälliköksi. Silloin hän sopi jäävänsä pois sekä Kemin kaupungin osoittamista että maakunnallisista luottamustehtävistä.
Still Magic

Still Magic on englantilaisen laulaja-lauluntekijä ja pianisti Peter Skellernin studioalbumi vuodelta 1980.
Skellern on itse tuottanut levyn Pendulum Recordsille. Vastaava tuottaja on Johnny Stirling ja äänittäjä Steve James. Äänitys (R. G. Jones Studios) ja miksaus (Trident Studios) on tehty Englannissa aikavälillä 5. elokuuta – 24. syyskuuta 1980. Remiksaus on tehty Maison Rouge -studioilla.
LP-levyn (Mercury 6359 036) lisäksi äänite on ilmestynyt C-kasettina (7150 036). Markkinoinnista on huolehtinut Phonogram.
Albumin kansikuvan on tehnyt Chris Moore Pendulumin idean perusteella. Taiteellinen johtaja ja suunnittelija on ollut Alan Schmidt. LP-levyn takakannessa olevan valokuvan Skellernistä on ottanut Paddy Eckersley.
Kappaleet.
Peter Skellern on sovittanut kaikki kappaleet. Orkesterisovituksissa häntä on avustanut Andrew Pryce Jackman.
Kappaleet 1. Acuff Rose M. Ltd. 2. Famous Chappell 3. Leeds M. Ltd. 4. Ed. H. Morris 5. Big 3 M. Ltd. 
Kappaleet 1, 3, 5. Warner Brothers M. Ltd. 2. Pendulum M. Ltd. 4. Ed. H. Morris 
LP-levyn etiketissä on kahdelle kappaleelle annettu vaihtoehtoiset kirjoitusmuodot "Is You Is, Or Is You Ain’t My Baby?" ja "Too Much, I’m in Love".
Oma Aika

Oma Aika on LehtiMogulin kustantama aikakauslehti, joka on suunnattu aikuisille lukijoille, sekä miehille että naisille. Lehti on ilmestynyt maaliskuusta 2013 lähtien kerran kuukaudessa.
Lehden perustanut Aller Media myi lehden Fokus Medialle syksyllä 2017. Lehden kustannus siirtyi Fokus Medialle vuoden 2018 alussa. 30. lokakuuta 2019 Fokus Media myi lehden Lehtimogulille tammikuusta 2020 alkaen.
Oman Ajan päätoimittajana toimi aiemmin Anna-Liisa Hämäläinen, mutta kustantajan vaihtuessa Lehtimogulille uudeksi päätoimittajaksi siirtyi Anu Virnes-Karjalainen. Oma Aika pyrkii erottumaan kilpailijoistaan, kuten Sanoma Magazines Finlandin ET-lehdestä ja Otavamedian Vivasta muun muassa tarjoamalla luettavaa molemmille sukupuolille ja kertomalla myös työelämästä eläkevuosien ohella.
Viva (lehti)

Viva on Otavamedian julkaisema aikakauslehti, joka on suunnattu yli 55-vuotiaille naisille. Lehti on ilmestynyt kuukausittain vuodesta 2005 lähtien. Lehden tärkein kilpailija on Sanoma Magazines -yhtiön "ET-lehti".
Lehden aihealueita ovat muoti, kauneuden- ja terveydenhoito, kulttuuri, matkailu, asuminen ja raha-asiat.
Vivan päätoimittajana on vuoden 2024 alusta alkaen ollut Saija Hakoniemi. Hänen edeltäjänsä oli Erkki Meriluoto 2018-2023. Sitä ennen päätoimittajina ovat toimineet mm. Tarja Hurme, Riitta Lehtimäki ja Kaisa Peutere.
Handley Page V/1500

Handley Page V/1500 on brittiläinen raskas kaksitasoinen pommikone. Alun perin se oli yökäyttöön suunniteltu tyyppi eli yöpommittaja. Itse asiassa H.P. V/1500 oli kaikkein ensimmäisin Britannian käyttämistä raskaista nelimoottorisista pommituskoneista, joista Britannia tulikin kuuluksi Toisen maailmansodan aikakaudella - sekä sen jälkeen myöhemminkin, kuten V-pommittajillaan Kylmän sodan aikakaudella. Konetta käytti Britannian Kuninkaalliset ilmavoimat eli RAF. Käytännössä kone valmistui liian myöhään, ehtiäkseen osallistumaan Ensimmäiseen maailmansotaan. Sen ensilento koitti toukokuussa 1918. Koneita valmistettiin vain varsin vähäisessä määrin, 63 koneyksilöä. Niitä ei muunnettu siviilikäyttöön soveltuviksi juurikaan.
Pommikone kykeni 2 090 km toimintamatkaan eli 17 tunnin lentokestoisuuteen. Aseistuksena olivat 3 × 7,7 mm Lewis-konekiväärit omissa erillisampumoissaan (keula, runko, perä) ja enintään 3 400 kg pommeja, joista osa koneen sisäisesti. Huippunopeus oli 159 km/h. Lakikorkeus oli 3 350 metriä. Rolls-Royce Eagle VIII -moottorien teho oli 375 hv kukin (280 kW), moottorit olivat nestejäähdytteisiä V12-moottoreita. Koneen moottorijärjestely oli "push-pull"-tyyppinen, siinä oli kaksi moottoriparia joissa oli veto-työntö.
Eino Halonen (rahoitusneuvos)

Eino Halonen (s. 30. elokuuta 1949 Viitasaari) on suomalainen pankki- ja vakuutusalalla työskennellyt toimitusjohtaja ja rahoitusneuvos.
Halonen valmistui ekonomiksi Helsingin Kauppakorkeakoulusta 1974. Hän oli Kansallis-Osake-Pankin palveluksessa vuodesta 1971 alkaen. Halonen oli aluksi muun muassa yritystutkijana ja konttorinjohtajana Viitasaarella ja Oulussa. Myöhemmin hän siirtyi ylempiin johtotehtäviin ja oli mukana kun STS-Pankki liitettiin 1992 Kansallis-Osake-Pankkiin ja samoin silloin kun Suomen Säästöpankki (SSP) jaettiin neljän pankin kesken syksyllä 1993. Vuonna 1998 Halonen siirtyi Merita-Nordbankenin varatoimitusjohtajan paikalta Henki-Pohjolan toimitusjohtajaksi ja oli tässä tehtävässä vuoteen 2000 saakka. Hän oli sitten Keskinäisen Henkivakuutusyhtiön Suomen (Suomi-yhtiö) varatoimitusjohtajana tammikuusta 2000 alkaen ja toimitusjohtajana heinäkuun alusta 2000 alkaen.
Eino Halonen sai 2007 ensimmäisenä uuden rahoitusneuvoksen arvonimen. Halonen jäi eläkkeelle vuoden 2008 alusta lukien ja hänen seuraajakseen tuli yhtiön varatoimitusjohtaja Markku Vesterinen.
Goldstonen raportti

Goldstonen raportti () on YK:n ihmisoikeusneuvoston aloitteesta tehty raportti, joka käsittelee kansainvälisen oikeuden rikkomuksia ja ihmisoikeusrikoksia Gazan konfliktin 2008–2009 aikana. Raportti julkaistiin syyskuussa 2009. Raportin laatinutta työryhmää johti eteläafrikkalainen juristi Richard Goldstone. Työryhmä totesi konfliktin osapuolten, Israelin puolustusvoimien ja palestiinalaisten militanttien, syyllistyneen sotarikoksiin ja mahdollisesti ihmisoikeusrikoksiin, mutta Israelin toimet olivat vakavampia ja laajempia kuin palestiinalaisten.
Raportin julkistamisen jälkeen Goldstone lievensi siinä esitettyä väitettä, että Israel olisi tarkoituksellisesti hyökännyt siviilejä vastaan, mutta muut työryhmän jäsenet pysyivät raportin alkuperäisen sanamuodon kannalla.
Koti ja keittiö

Koti ja keittiö on Fokus Media -kustantamon julkaisema aikakauslehti, jonka aihepiirejä ovat sisustus sekä ruoanlaitto, viinit, matkailu ja antiikki. Lehden lukijat ovat etupäässä 35–60-vuotiaita naisia. Lehti on ilmestynyt vuodesta 1996 lähtien.
Aluksi "Koti ja keittiö" ilmestyi neljästi vuodessa. Sen päätoimittajana oli 1996–2012 ja uudelleen 2016 alkaen Anna-Liisa Hämäläinen, joka palkittiin vuonna 2012 Aikakauslehtien päätoimittajayhdistyksen Julius-journalistipalkinnolla. Hämäläinen toimi vuosina 2013–2019 myös saman kustantajan "Oma Aika" -lehden päätoimittajana. Hämäläinen jäi eläkkeelle alkuvuodesta 2020.
15-vuotisjuhlansa kunniaksi "Koti ja keittiö" -lehti alkoi vuonna 2011 palkita suomalaisen muotoilualan henkilöitä ja tuotteita. Muoto 2011 -gaalassa palkittiin muotoiluvaikuttajina sisustusarkkitehti Marko Paananen ja Marimekon toimitusjohtaja Mika Ihamuotila. Sittemmin lehti on palkinnut elämäntyöstä Olavi Lindénin (2012), Yrjö Sotamaan (2013) ja Vuokko Nurmesniemen (2014), ja kilpailuun on tullut mukaan myös eri tuotemuotoiluprojekteja palkitsevia sarjoja.
Syksyllä 2014 Aller ilmoitti yt-neuvottelujen yhteydessä harkitsevansa "Koti ja keittiö" ja "Divaani"-lehtiensä uudelleenorganisointia.
Syksyllä 2017 Aller Media myi lehden Fokus Medialle. Lehden kustannus siirtyi Fokus Medialle vuoden 2018 alussa.
Tällä hetkellä (lokakuu 2023) lehden päätoimittajana toimii Jaana Kivipelto-Tulkki. Kansallisen mediatutkimuksen mukaan lehti tavoitti 117 000 lukijaa lehteä kohden vuonna 2022.
Roberta J. Nichols

Roberta Jean Nichols Yakel (o.s. Hilts; 29. marraskuuta 1931 Los Angeles – 3. huhtikuuta 2005 Plymouth) oli yhdysvaltalainen tutkimusinsinööri, joka osallistui moottoriajoneuvojen vaihtoehtoisten polttoaineiden ja flexifuel-tekniikan kehittämiseen. Tavallisimmin häneen viitataan hänen aiemmalla nimellään Roberta J. Nichols, joka on peräisin ajalta, jolloin hän oli avioliitossa Jack E. Nicholsin kanssa.
Työura ja ammatilliset saavutukset.
Roberta Nichols johti Yhdysvaltain autoteollisuuden vaihtoehtoisten polttoaineiden ja niiden käytön kehittämistä. Hän työskenteli 16 vuotta Ford Motor Companyn palveluksessa ja hankki kolme flexifuel-patenttia. Nichols kannatti metanolin käyttöä liikennepolttoaineena.
Yksityiselämä.
Roberta Jean Hilts syntyi Los Angelesissa marraskuussa 1931. Robertan isä oli ilmailuteollisuudessa työskennellyt insinööri, joka tutustutti Robertan nopeisiin moottoriveneisiin. Ensimmäisen aviomiehensä William McDonaldin kanssa Roberta sai kaksi lasta; Robert ja Kathleen. Miehensä kuoleman jälkeen hän jatkoi opintojaan ja avioitui myöhemmin Jack Nicholsin kanssa elokuussa 1961. Ennen kuolemaansa huhtikuussa 2005 Roberta Jean Nichols Yakel ehti olla Alfred Lynn Yakelin kanssa avioliitossa 20 vuotta. 
Nichols harrasti nopeita autoja, nopeita veneitä, bridgeä ja puutarhanhoitoa.
Gillian Jacobs

Gillian MacLaren Jacobs (s. 19. lokakuuta 1982, Pittsburgh, Pennsylvania, Yhdysvallat) on yhdysvaltalainen näyttelijä. Hän on näytellyt muun muassa pitkään jatkuneessa roolissa intohimoisena anarkistina Britta Perryna tilannekomediasarjassa "Community". Jacobs on näytellyt pienempiä rooleja muun muassa sarjoissa "Girls", "Kallista kipua" ja "Robot Chicken". Hän esittää yhtä pääosaa Judd Apatowin vuonna 2016 alkaneessa komediasarjassa "Love".
Jacobs opiskeli näyttelijäksi maineikkaassa Juilliard Schoolissa. Hänen etunimensä lausutaan epätavallisemmin /ˈɡɪliən/, koska hänen äitinsä ei tiennyt yleisemmästä tavasta lausua nimeä /dʒ/-äänteellä.
Kastelruth

Kastelruth (, ladiniksi "Ciastel") on kunta Etelä-Tirolin maakunnassa Trentino-Etelä-Tirolin alueella Italiassa. Se sijaitsee Schlernin vuoristoalueella (), joka on nimetty alueella sijaitsevan Schlern-vuoren mukaan.
Vuoden 2021 alussa kunnassa oli 7 057 asukasta. Vuoden 2011 väestönlaskennassa asukkaista 80,94 % oli saksankielisiä, 15,37 % ladininkielisiä ja 3,69 % italiankielisiä. Kunnan pinta-ala on 117,81 neliökilometriä, matalin kohta 499 metriä ja korkein kohta 2 954 metriä. Keskustaajama sijaitsee 1 095 metrin korkeudessa.
Ohjelmistokomponentti

Komponentti on itsenäinen ja uudelleenkäytettävä ohjelmistoyksikkö, joka noudattaa komponenttimallinsa standardeja. Komponentit ovat korkeamman tason abstraktioita kuin oliot ja ne määritellään rajapinnoilla: komponentit voivat määritellä ohjelmointirajapinnan sekä binääriyhteensopivan rajapinnan (ABI). Komponentteja koostamalla voidaan rakentaa järjestelmiä tai sovelluksia. 
Komponentit ovat tarkoitettuja koostamiseen ja uudelleenkäyttämiseen. 
Komponenttimalli.
Komponenttimalli määrittelee joukon standardeja komponentin toteuttamiselle, käyttöönotolle ja dokumentoinnille. Komponenttimalliin perustuvat komponentit ovat yhteensopivia keskenään. 
Yleisiä komponenttimalleja ovat Microsoftin COM, Javan JavaBean komponenttimallit sekä OSGi.
Bozner Bergsteigerlied

Bozner Bergsteigerlied (, myös Südtiroler Heimatlied (), on Tirolin maakuntalaulun ohella Etelä-Tirolin epävirallinen hymni. Sen on kirjoittanut Karl Felderer vuonna 1926. Laulun melodia on peräisin vanhasta tirolilaisesta käsityöläislaulusta. 
Felderer kirjoitti laulun Italian fasistihallinnon käynnistettyä Etelä-Tirolin italialaistamispyrkimykset. Laulussa ei ekspliittisesti mainita Etelä-Tirolia, vaan kuvaillaan maakuntaa maantieteellisesti.
Katakombenschule

Katakombenschule () on saksankielinen termi, jolla viitataan fasistisen Italian aikana perustettuihin laittomiin saksankielisiin kouluihin Etelä-Tirolissa.
Tausta.
Etelä-Tirolin italialaistamispyrkimysten keinona Italiassa säädettiin vuonna 1923 asetus italian kielestä opetuskielenä kaikissa kouluissa ("Lex Gentile"). Etelätirolilaiset opettajat korvattiin kouluvuodesta 1925–1926 alkaen italialaisilla. Vuonna 1924 kiellettiin saksan kielen käyttö kaikissa lastentarhoissa, ja vuonna 1925 kiellettiin yksityisopetus koulun ulkopuolella.
Vastalauseena italialaistamiselle Etelä-Tirolissa perustettiin salaisia, maanalaisia kouluja, joissa opetus tapahtui saksaksi. Oppimateriaaleja salakuljetettiin Saksasta ja Itävallasta, ja noin 200 opettajaa koulutettiin salaisesti. Kouluopetus tapahtui iltapäivisin italiankielisen kansakoulun opetuksen jälkeen esimerkiksi maatiloilla tai majataloissa.
Uskonnollinen opetus sallittiin jälleen vuonna 1928 pyhäkouluissa. Yleisemmin saksan kielen käyttö opetuskielenä sallittiin jälleen vuonna 1943, kun kansallissosialistisen Saksan joukot miehittivät Etelä-Tirolin. Toisen maailmansodan jälkeen saksan kieli on ollut Etelä-Tirolissa tasavertainen opetuskieli osana maakunnan autonomista asemaa.
Juoigamat

Juoigamat on saamelaisen Nils-Aslak Valkeapään ja Su Juoigan Doakkin albumi vuodelta 1973. 
Albumille on koottu joikuja Koutokeinon tuntureilta. Niitä esittävät levyn tekoaikaan 15-vuotistaiteilijajuhlaansa viettäneen Valkeapään lisäksi kuusi nuorta Koutokeinon seudulta. Nimi "Juoigamat" merkitsee yhteisjoikutilaisuutta. Levyn joiut ovat syntyneet paljolti spontaanisti äänitystilaisuudessa: joikaajat kertovat niissä toisistaan, sukulaisistaan ja tuttavistaan, näiden sattumuksista tai luonteenpiirteistä.
"Helsingin Sanomien" Jorma Korhonen kirjoitti levyn avaavan kuulijalle ”aukon tunturilaisten etäiseen kiehtovaan maailmaan, jota voi pitää menneenä tai vaikka jälkeenjääneenä, mutta joka onneksi on yhä elävä, rikas ja omaperäinen”.
Willem

Bernhard Willem Holtrop, taiteilijanimi Willem (2. huhtikuuta 1941 Ermelo, Alankomaat), on alankomaalainen pilapiirtäjä. Hän on asunut Ranskassa vuodesta 1968. Hän on saanut Grand Prix de la ville d'Angoulême -palkinnon.
Elämäkerta.
Holtrop opiskeli kotimaassaan taidekoulussa 1962–1967. Hän osallistui provo-liikkeeseen ja perusti 1966 pilalehden God, Nederland &amp; Oranje, joka takavarikoitiin sen jälkeen, kun siinä oli julkaistu piirros kuningatar Julianasta prostituoituna. Syyte tosin myöhemmin raukesi. Holtrop alkoi piirtää l'Enragé-lehteen toukokuussa 1968. 
Holtrop oli tekemässä myös Hebdo-Hara-Kiri-lehteä, josta tuli myöhemmin Charlie Hebdo. Hän asuu nykyisin Bretagnessa.
Holtropin tyylille on ominaista toisinaan väkivaltaisten kuvien käyttö yhdistyneenä purevaan poliittiseen ja yhteiskunnalliseen pilkkaan. 
Holtrop piirsi Charlie Mensueliin, ja hänestä tuli sen päätoimittaja. Hänen aikanaan siitä tuli nuorten piirtäjien ponnahduslauta.
Holtrop avusti Libération-lehteä vuodesta 1981 ja liittyi uuden Charlie Hebdon tekijöihin. Vuodesta 2011 hän piirsi Siné Mensueiin. 
Vuonna 2013 Holtrop sai ensimmäisenä alankomaalaisena merkittävän sarjakuva-alan palkinnon Grand Prix de la ville d'Angoulême.
Willem ei osallistunut koskaan Charlie Hebdon toimituskokouksiin, joten hän ei ollut paikalla, kun lehteen tehtiin 7. tammikuuta 2015 hyökkäys..
Willem vierailli Suomessa maaliskuussa 2015 ja puhui sananvapautta käsitelleessä seminaarissa Helsingissä.
Information Libre

Information Libre on englantilaisen punk rock -yhtye Sham 69:n albumi vuodelta 1991.
Kappaleet.
Kaikki kappaleet säv. Jimmy Pursey ja Dave Parsons jollei toisin mainita.
New England (albumi)

New England on englantilaisen Wishbone Ash -yhtyeen albumi vuodelta 1976.
Kappaleet.
Kaikki kappaleet säv. Wishbone Ash.
Front Page News

Front Page News on englantilaisen Wishbone Ash -yhtyeen albumi vuodelta 1977.
Kappaleet.
Kaikki kappaleet säv. Wishbone Ash.
No Smoke Without Fire

No Smoke Without Fire on englantilaisen Wishbone Ash -yhtyeen albumi vuodelta 1978.
Kappaleet.
Kaikki kappaleet säv. Laurie Wisefield ellei toisin mainita.
Mandi Sinkkonen

Mandi (Amanda) Sinkkonen (1. lokakuuta 1894 Kontiolahti – 20. huhtikuuta 1966 Kouvola) oli Suomen nuorten kristillisen liiton tyttö- ja naistyön matkasihteeri.
Varhaisvuodet.
Mandi Sinkkosen vanhemmat olivat maanviljelijä, kupariseppä Antti Sinkkonen ja Kristiina Kallinen. Valmistuttuaan Sortavalan seminaarista vuonna 1922 hän toimi opettajana Räisälän Unnunkosken kansakoulussa. Oman toimensa ohella hän oli mukana paikallisen Nuorten kristillisen yhdistyksen toiminnassa ja siirtyi vuonna 1927 SNKL:n palvelukseen.
Matkat ja vierailut 1920- ja 1930-luvuilla.
Matkasihteerinä Mandi Sinkkonen vieraili liiton paikallisyhdistyksissä eri puolilla maata. Ensimmäiset matkat suuntautuivat Savon paikallisyhdistyksiin mm. Peltosalmelle, Leppävirralle, Rantasalmelle, Juankoskelle, Varkauteen ja Sääminkiin. Etelä-Karjalan piiri Karjalankannas mukaan luettuna oli Nuorten kristillisten yhdistysten valta-aluetta. Kerho- ja yhdistystoiminnan lisäksi siellä vietettiin myös piirijärjestön juhlia, joille Mandi Sinkkonen osallistui puhujana. Pohjois-Karjalassa ja Laatokan Karjalassa, missä oli jo 1910-luvulta lähtien ollut piirijärjestö, oli useita paikallisyhdistyksiä niin maaseudulla kuin asutuskeskuksissakin mm. Pielisjärvellä, Lieksassa ja Nurmeksessa, joihin matkasihteeri toistuvasti teki vierailuja. Länsi-Suomessa matkat ulottuivat mm. Uuteenkaupunkiin. Pohjoisempana hän kävi Kainuussa mm. Paltamossa ja Peräpohjolassa Posiolla saakka.
Tyttötyö 1920- ja 1950-luvuilla.
Mandi Sinkkonen tuki vierailuillaan jo toiminnassa olevia tyttökerhoja, koulutti ja opasti kerhonohjaajia, perusti uusia kerhoja ja teki työtä tunnetuksi. Kerhojen toiminnassa Mandi Sinkkonen piti tärkeänä hengellisen ohjelman lisäksi monipuolista kansalaiskasvatusta, käden taitoja ja kirjallisia töitä. Työntekijäkurssien järjestäminen paikallisyhdistysten johtajille kuului myös hänen tehtäviinsä. Hän työskenteli myös eri puolilla maata mm. Sortavalassa, Viipurissa, Jaakkimassa, Kuopiossa ja Lieksassa järjestetyillä Tyttöjen kesäpäivillä vuoteen 1954 saakka. Järjestön hankittua Keuruulta käyttönsä leirikeskuksen Mandi Sinkkonen osallistui tyttöjen kesä- ja talvileirien järjestämiseen ensin leirikeskus Pöyhölässä, myöhemmin koko maassa pidetyillä paikallisleireillä. Mandi Sinkkonen tunnettiin sydämellisenä ihmisenä ja taitavana sielunhoitajana.
Sota- ja evakkovuodet.
Sotavuosina leiritoiminta jatkui pitemmittä keskeytyksittä. Mandi Sinkkonen jatkoi mahdollisuuksien mukaan myös vierailujaan koko maassa. Hänet kutsuttiin hengellisen ja henkisen väestönsuojelun tehtäviin siirtoväen keskuuteen. Jouduttuaan evakkoon Elisenvaarasta hän asettui asumaan Kouvolaan vuonna 1941.
Sotien jälkeinen aika.
Vuonna 1953 Mandi Sinkkonen siirtyi kokonaan SNKL:n naistyöhön toimenkuvanaan työntekijä- ja naistenpäivien sekä muiden tilaisuuksien järjestäminen naisille. Jäätyään eläkkeelle vuonna 1958 hän kirjoitti muistelmansa Matkasihteerin muistojen tie, joka ilmestyi vuonna 1965. Kirjassa hän kertoo paitsi henkilökohtaisista kokemuksistaan työvuosinaan, myös Suomen nuorten kristillisen liiton ja Nuorten kristillisten yhdistysten tyttö- ja naistyön historiasta.
Remonttien yleiset sopimusehdot

Remonttien yleiset sopimusehdot ovat yleisesti remontti- ja rakennusalalla käytössä olevia. 
Remonttiriitojen ehkäisemiseksi Rakennusteollisuus Ry, Suomen Maalarimestariliitto, Suomen Sähkö- ja teleurakoitsijaliitto, Kattoliitto ja LVI-Tekniset Urakoitsijat LVI-TU ry ovat yhdessä rakentaneet kattavat kuluttajan turvaa suojaavat kuluttajasopimusehdot. Näiden ehtojen lisäksi yksityisten tahojen rakennusprojekteissa sovelletaan kuluttajansuojalakia. 
REYS ja RYS.
REYS ja RYS -sopimusehdot ovat kuluttaja-asiamiehen tarkistamat ja hyväksymät. Näitä sopimusehtoja toteutetaan, kodin remonteissa koko urakan arvon mukaisesti. REYS-sopimusehtoja, kun urakan arvo on alle 10 000 euroa ja RYS-sopimusehtoja, kun urakan arvo ylittää 10 000 euroa.
FC Vestsjælland

FC Vestsjælland oli Tanskan Slagelsesta kotoisin olevan jalkapalloseura Slagelse B&amp;I:n edustusjoukkue, joka erotettiin emoseurasta omaksi yksikökseen vuonna 2008. Se pelasi kaudella 2015–2016 Tanskan Superliigassa.
FC Vestsjælland pelasi ensimmäisen kautensa (2008–2009) 2. divisioonassa, jonka se heti voitti. Seuraavat neljä kautta se pelasi 1. divisioonassa, josta se kauden 2012–2013 toisella sijallaan nousi Superliigaan. Ensimmäisellä Superliiga-kaudellaan (2013–2014) FC Vestsjælland sijoittui yhdeksänneksi. Toinen kausi oli joukkueelle vaikea ja 11. sija tarkoitti putoamista takaisin 1. divisioonaan. Seura lakkautettiin vuonna 2015.
Guarda

Guarda on Portugalissa sijaitseva kaupunki ja Guardan piirin pääkaupunki. Vuonna 2011 kaupungin väkiluku oli 42 541. Sen pinta-ala on 712,10 neliökilometriä. Kaupungin perusti kuningas Sancho I vuonna 1199.
Maantiede.
Guarda on Guardan piirin pinta-alaltaan suurin kaupunki ja pääkaupunki. Kaupunki rajoittuu pohjoisessa Pinheliin, idässä Almeidaan, kaakossa Sabugaliin, etelässä Belmonteen ja Covilhãan, lännessä Manteigasiin ja Gouveiaan ja luoteessa Celorico da Beiraan.
1 056 metriä merenpinnan yläpuolella sijaitseva Guarda on Portugalin mantereen korkeimmalla sijaitseva kaupunki. Kaupunki sijaitsee Serra da Estrelan vuoriston vieressä.
Freguesiat.
Kaupungissa on seuraavat freguesiat:
Lamminpäänlammi (Tammela)

Lamminpäänlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lamminpäälammi kuuluu Myllyjoen valuma-alueeseen.
Maantiede.
Järven pinta-ala on 13,0 hehtaaria ja sen pituus on 950 metriä ja leveys 200 metriä. Siihen laskee neljä suurempaa ojaa, joista yksi on Mallasoja ja toinen on Heinivahon laskuoja. Järven luusua sijaitsee järven länsirannalla, josta saa alkunsa 300 metriä pitkä Salmenoja Pehkijärveen. Järvien korkeusero on kartan mukaan vain 10 senttimetriä.
Järven rantaviiva on 2,2 kilometriä pitkä ja sen ranta on puoliksi moreeni- ja kalliopohjaista metsämaastoa ja puoliksi peltomaata. Rannalle on rakennettu neljä loma-asuntoa ja maatila. Näihin johtavat tiet eteläpuolelta ohittavalta valtatieltä 10.
Luonnontila.
Lamminpäänlammi on ollut aiemmin samaa järviallasta Pehkijärven kanssa, mutta lammi kuroutui siitä irti järvenlaskun yhteydessä 1800-luvulla. Järvien välinen alue maatui ja veden alle jääneet alueet ovat matalia ja vesikasvillisuutta kasvavia rantoja. Lammista on noin puolet avovettä.
Kunnostus.
Pehkijärven suojeluyhdistys perustettiin vuonna 2002 ja tarkoituksena on edistää Pehkijärven tilaa. Koska Lamminpäälammi on osa Pehkijärven aluetta, koskettavat yhdistyksen toimet myös sitä. Tästä on osoituksena Pehkijärven vedenpinnan nosto, jonka vaikutukset ulottuvat myös lammille. Hankkeessa ruopataan Salmenojaa veneilylle riittävään syvyyteen.
Historia.
Vuoden 1855−1856 Kalmbergin kartastossa Pehkijärven nimi kirjoitettiin "Päch järvi". Järvelle oli piirretty eräs ylityspaikka nykyisen Salmenojan kohdalle. Kartassa järven muodoista voi päätellä, että vedenpinta oli tuolloin korkeammalla kuin nykyään. Lammenpäässä ei erotu kartassa ojaa vaan ylityspaikkaan oli piirretty kapeikko. Vielä tuolloin molemmat järvet olivat yhtä, joten Lamminpäälammi on ollut itsenäinen järvi vasta 150 vuotta.
Pehkijärven järvenlaskun historia tunnetaan heikosti. Sopimushetkeä tai itse laskun tapahtumavuosia ei tiedetä. Ensimmäisen järvenlaskun paljastamat maatumat jaettiin vuonna 1836 pidetyssä katselmuksessa, joka sisälsi myös järvien väliin paljastuneen kannaksen. Koska jako toimitettiin samaan aikaan Susikaslammin jaon kanssa, on mahdollista, että molemmat järvenlaskut suoritettiin samanaikaisesti.
Vuoden 1884 Senaatin kartastossa järven nimeksi oli kirjoitettu "Lammenpää-lampi", joka sijaitsi Lammenpään talon vieressä.
Heinivaho

Heinivaho on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Heinivaho kuuluu Myllyjoen valuma-alueeseen.
Maantiede.
Järven pinta-ala on 8,4 hehtaaria ja sen pituus on 550 metriä ja leveys 350 metriä. Siihen laskee toistakymmentä suo-ojaa ympröiviltä soilta. Järven luusua sijaitsee järven etelärannalla, josta saa alkunsa noin 3,5 kilometriä pitkä suo-oja Lamminpäänlammiin.
Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa. Rannoille on rakennettu kolme loma-asuntoa, joille johtaa tiet seututieltä 283.
Historia.
Vuoden 1855−1856 Kalmbergin kartastossa järvennimi kirjoitettiin "Heine järvi".
Ammoniumjodidi

Ammoniumjodidi (NH4I) on ammonium- ja jodidi-ionien muodostama epäorgaaninen ioniyhdiste. Yhdistettä voidaan käyttää valokuvauskemikaalina ja lääketieteessä.
Ominaisuudet.
Huoneenlämpötilassa ammoniumjodidi on valkoisia hygroskooppisia kiteitä. Sillä on kaksi kidemuotoa, joista α-muoto on stabiili alle -17,6 °C:n lämpötilassa ja sen kiderakenne muistuttaa cesiumkloridin rakennetta. Korkeammissa lämpötiloissa yhdiste esiintyy natriumkloridin kiderakenteen omaavana β-muotona. Kuumennettaessa sulamispisteeseensä ammoniumjodidi sublimoituu hajoten osittain ammoniakiksi ja vetyjodidiksi. Yhdiste liukenee runsaasti veteen ja liukenee myös eräisiin alkoholeihin kuten metanoliin, etanoliin ja glyseroliin. Pitkään seisoessa yhdiste voi muuttua väriltään kellertäväksi, mikä johtuu jodin muodostumisesta.
Valmistus ja käyttö.
Ammoniumjodidia voidaan valmistaa neutraloimalla vetyjodidiliuoksella ammoniakkia tai ammoniumkarbonaattia ja ammoniakin ja jodin välisellä reaktiolla käyttämällä ylimäärää ammoniakkia tai käyttämällä katalyyttinä vetyperoksidia.
NH3 + HI → NH4I
Ammoniumjodidia voidaan käyttää valokuvauskemikaalina filmien kehityksessä ja lääketieteessä yskänlääkkeissä limaa irrottavana ainesosana.
Daniel Fonseca

Daniel Fonseca Garis (s. 13. syyskuuta 1969 Montevideo) on entinen uruguaylainen jalkapalloilija. Hänen pelipaikkansa oli hyökkääjä.
Fonseca pelasi pääsarjatasolla yhteensä 240 ottelua, joista suurimman osan – 217 ottelua – Italian Serie A:ssa, jossa hän edusti Cagliaria, Napolia, Romaa, Juventusta ja Comoa. Fonseca voitti Italian-mestaruuden Juventuksessa kaudella 1997–1998. Henkilökohtaisella tasolla hänen uransa huippuhetkiä olivat Napolissa pelatut kaudet, jotka olivat hänen ainoat kymmenen maalin kautensa. Fonseca teki Napolille 16 maalia kaudella 1992–1993 ja 15 maalia seuraavalla kaudella.
Lisäksi Fonseca pelasi pääsarjatasolla Uruguayn Primera Divisiónin Nacionalissa, jossa hän aloitti ammattilaisuransa kaudella 1989 ja jossa hän vielä uransa loppuvaiheessa voitti maan mestaruuden kaudella 2002, sekä Argentiinan Primera Divisiónin River Platessa, jossa hän pelasi kaksi ottelua kaudella 2001–2002.
Uruguayn maajoukkueessa Fonseca pelasi 30 ottelua ja teki kymmenen maalia vuosina 1990–1997. Hän oli mukana MM-kilpailuissa 1990 ja Copa América 1995 -kotikisoissa, jotka Uruguay voitti.
Seyne

Seyne on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Vuoristoinen kunta sijaitsee Digne-les-Bainsin pohjoispuolella Provencen maakunnan pohjoisosassa. Kunnan pinta-ala on 84,3 neliökilometriä, ja sen asukasluku oli 1 366 vuonna 2021.
Kunnasta käytetään usein myös nimeä "Seyne-les-Alpes" erotuksena siitä etelään Välimeren rannalla sijaitsevaan Toulonin esikaupunkiin La Seyne-sur-Mer.
Kosmos (kirjankustantamo)

Kosmos on suomalainen kirjankustantamo, joka aloitti toimintansa keväällä 2015. Sen perustivat Mikko Aarne ja Pekka Ruuska. Aikaisemmin musiikkiyhtiö Kaiku Entertainment Oy:n tytäryhtiönä toiminut Kosmos siirtyi kokonaan kustantaja Mikko Aarnen omistukseen huhtikuussa 2017. Bonnier osti yhtiön kesäkuussa 2018. 
Kosmos työllistää vakituisesti kolme ihmistä ja lukuisia freelancereita. Kosmos julkaisee sekä kaunokirjallisuutta että tietokirjallisuutta, noin 20 nimikkeen verran vuodessa. Kustannuspäälliköksi nimitettiin 2024 Taija Roiha. 
Vuonna 2016 Kosmos julkaisi rap-artisti Paperi T:n ensimmäisen kirjan, runoteoksen "post-alfa". Kosmoksen muita kirjailijoita ovat muun muassa toimittaja Emmi-Liia Sjöholm ("Paperilla toinen)," Draama-Helminäkin tunnettu Helmi Kajaste ("Rakenna, kärsi ja unhoita)," toimittaja Johanna Vehkoo ("Valheenpaljastajan käsikirja"), toimittaja Anni Saastamoisen ("Depressiopäiväkirjat ja Sirkka)" sekä Kalevi Jäntin palkinnon saaneet Olavi Koistinen ("Mies joka laski miljardiin)" ja Pontus Purokuru ("Römaani", "Täysin automatisoitu avaruushomoluksuskommunismi").
Méolans-Revel

Méolans-Revel on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Kunnan pinta-ala on 127,7 neliökilometriä, ja sen asukasluku oli 323 vuonna 2021.
Vuoristoinen ja harvaan asuttu kunta Ranskan Alpeilla nousi uutisiin 24. maaliskuuta 2015 Germanwingsin lento 9525:n turmapaikkana, mutta myöhemmin paikaksi tarkentui naapurikunta Le Vernet.
Nykyinen Méolans-Revelin kunta muodostettiin vuonna 1973, kun Méolans’n ja Revelin kunnat yhdistettiin.
Prads-Haute-Bléone

Prads-Haute-Bléone on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Vuoristoinen ja harvaan asuttu kunta sijaitsee Digne-les-Bainsin koillispuolella. Kunnan pinta-ala on 165,6 neliökilometriä, ja sen asukasluku oli 175 vuonna 2021.
Prads-Haute-Bléone ilmoitettiin maaliskuussa 2015 monissa uutisteksteissä Germanwingsin lento 9525:n törmäyspaikaksi, mutta myöhemmin paikaksi tarkentui naapurikunta Le Vernet.